E-589/2007

Mál þetta, sem dómtekið var 17. apríl sl., er höfðað með stefnu birtri 18. október sl.

Stefnandi er Glitnir banki hf., kt. 000000-0000, Kirkjusandi 2, Reykjavík.

Stefndu eru M-kvk-nf J-kvk-nf, kt. 000000-0000 og G-kk-nf G-kk-nf J-kk-nf, kt. 000000-0000, bæði til heimilis að Sóltúni 22, Selfossi.

Dómkröfur stefnanda eru þær að stefndu verði dæmd til að greiða stefnanda skuld að fjárhæð 25.000.000 krónur ásamt dráttarvöxtum samkvæmt III. kafla vaxtalaga nr. 38/2001 af stefnufjárhæð frá 5. september 2007 til greiðsludags. Þá er krafist málskostnaðar að mati dómsins.

Dómkröfur stefndu eru þær að þau verði sýknuð af öllum kröfum stefnanda í málinu, en til vara að stefnukrafa verði lækkuð verulega. Þá er krafist málskostnaðar samkvæmt reikningi.

Málavextir.

Málavextir eru þeir að 7. júní 2005 stofnaði G7 ehf. tékkareikning nr. 2220 við útibú stefnanda á Ísafirði. Þann 8. júlí sama ár undirrituðu stefndu yfirlýsingu um að taka á sig sjálfskuldarábyrgð á greiðslu skuldar allt að 25.000.000 krónur vegna yfirdráttar á reikningnum ásamt vöxtum og kostnaði. Stefndu halda því fram að yfirdrátturinn og sjálfskuldarábyrgðin hafi verið til komin vegna kaupa G7 ehf. á Trésmiðjunni Hnífsdal ehf. Hafi verið fyrirhugað að ganga frá langtímafjármögnun hjá stefnanda vegna kaupanna en það hafi farist fyrir. Hafi orðið að samkomulagi milli aðila málsins um að stefnandi fengi hlutaféð í trésmiðjunni að veði til tryggingar láni vegna byggingarframkvæmda við fasteignina að Sundstræti 36, Ísafirði. Stefndu halda því fram að í því samningsferli hafi komið fram að sjálfskuldarábyrgðinni hafi upphaflega einungis verið ætlað að standa að baki kaupum á hlutafé í trésmiðjunni. Hafi stefnandi auk hlutafjárins fengið veð í öllum ógreiddum kaupsamningsgreiðslum seldra íbúða í áðurgreindri fasteign og hefði auk þess tryggingarbréf í þeim íbúðum sem óseldar hafi verið. Hafi kostnaðurinn við framangreindar fasteignir farið langt fram úr áætlunum og hafi að lokum leitt til þess að G7 ehf. var tekið til gjaldþrotaskipta 4. október sl. Þann 5. september sl. munu innistæðulausar færslur á reikninginn hafa numið rúmlega 80 milljónum króna og var reikningnum þá lokað.

Málsástæður og lagarök stefnanda.

Stefnandi byggir á framangreindri yfirlýsingu stefndu um sjálfskuldarábyrgð á greiðslu skuldarinnar, en hún hafi ekki fengist greidd þrátt fyrir innheimtutilraunir.

Stefnandi styður vaxtakröfur við III. kafla vaxtalaga og reisir málskostnaðarkröfu á 1. mgr. 130. gr. laga nr. 91/1991.

Málsástæður og lagarök stefnda.

Stefndu byggja á því að samkomulag hafi verið um að það við stefnanda að sjálfskuldarábyrgðin væri einungis vegna kaupa G7 ehf. á hlutafé í Trésmiðjunni Hnífsdal ehf. en ekki vegna annarra skuldbindinga G7 ehf. við stefnanda. Vísa stefndu þessu til stuðnings til fundar sem haldinn hafi verið með stefnda G-kk-þgf G-kk-þgf, H-kk-þgf M-kk-þgf S-kk-þgf, útibússtjóra og B-kk-þgf J-kk-þgf, hæstaréttarlögmanni.

Varakrafa stefndu er á því reist að þar sem stefnandi hafi fengið allt hlutafé í trésmiðjunni að handveði og það hafi nú verið selt, beri að lækka stefnufjárhæð sem nemi því sem fengist hafi fyrir hlutaféð.

Stefndu vísa til meginreglna samninga- og kröfuréttar og styðja málskostnaðarkröfu við XXI. kafla laga nr. 91/1991.

Niðurstaða.

Umrædd yfirlýsing um sjálfskuldarábyrgð vegna yfirdráttar á tékkareikningi, sem virðist rituð á staðlað eyðublað, er undirrituð af báðum stefndu og er þess hvergi getið að hún sé neinum takmörkunum háð. Stefndu halda því fram að ábyrgðin hafi einungis átt að ná til kaupa G7 ehf. á hlutafé í Trésmiðjunni Hnífsdal ehf. en stefnandi hafnar þeirri skýringu stefndu. Í skýrslu B-kk-ef J-kk-ef, hæstaréttarlögmanns, fyrir dómi kom fram að stefndi G-kk-nf hefði leitað til sín í upphafi árs 2007 vegna greiðsluerfiðleika G7 ehf. Hann kvaðst hafa verið á fundi með stefnda G-kk-þgf og útibússtjóra stefnanda og hafi þá verið farið yfir þær tryggingar sem bankinn væri með. Hann gat ekki staðfest að fyrirsvarsmenn stefnanda hafi ætlað að fella niður ábyrgðina gagnvart stefndu, en rætt hefði verið um langtímafjármögnun. H-kk-nf M-kk-nf S-kk-nf, útibússtjóri stefnanda, skýrði svo frá fyrir dómi að rætt hefði verið um að fella niður ábyrgðina ef stefndu kæmu með sambærilega eða betri tryggingu í staðinn.

Í máli þessu liggur fyrir yfirlýsing undirrituð af báðum stefndu þess efnis að þau ábyrgjast yfirdrátt á tékkareikningi og er hámarksfjárhæð ábyrgðarinnar 25.000.000 krónur. Reikningnum var lokað eftir að innistæðulausar færslur höfðu numið rúmlega 80 milljónum króna. Stefndu hefur ekki tekist að sanna að ábyrgðinni hafi einungis verið ætlað að standa að baki kaupum á hlutafé í umræddri trésmiðju og þeim hefur ekki heldur tekist að sýna fram á að lækka beri kröfu stefnanda. Verða kröfur stefnanda því teknar til greina.

Með vísan til 1. mgr. 130. gr. laga nr. 91/1991 verða stefndu dæmd til að greiða stefnanda 250.000 krónur í málskostnað.

H-kk-nf O. A-kk-nf, dómstjóri kvað upp dóminn.

DÓMSORÐ:

Stefndu, M-kvk-nf J-kvk-nf og G-kk-nf G-kk-nf J-kk-nf, greiði stefnanda, Glitni banka hf., 25.000.000 krónur ásamt dráttarvöxtum samkvæmt III. kafla vaxtalaga nr. 38/2001 frá 5. september 2007 til greiðsludags og 250.000 krónur í málskostnað.

H-kk-nf O. A-kk-nf.